CELEX: 22008D0041
Language: hu
Date: 2008-04-25 00:00:00
Title: Az EGT Vegyes Bizottság 41/2008 határozata ( 2008. április 25. ) az EGT-megállapodás I. mellékletének (Állat- és növény-egészségügyi kérdések) módosításáról

21.8.2008   
            
            
               HU
            
            
               Az Európai Unió Hivatalos Lapja
            
            
               L 223/31
            
         
      AZ EGT VEGYES BIZOTTSÁG 41/2008 HATÁROZATA
   
   (2008. április 25.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2008. február 1-jei 1/2008 EGT vegyes bizottsági határozat (1) módosította.
            
         
               (2)
            
            
               A kéknyelv-betegségre fogékony fajokhoz tartozó egyes állatok szállításának ellenőrzése, megfigyelése, felügyelete és korlátozása tekintetében a 2000/75/EK tanácsi irányelv végrehajtási szabályairól szóló, 2007. október 26-i 1266/2007/EK bizottsági rendeletet (2) bele kell foglalni a megállapodásba.
            
         
               (3)
            
            
               Az 1266/2007/EK rendelet hatályon kívül helyezi a megállapodásba foglalt 2005/393/EK bizottsági határozatot (3), amelyet ebből következően a megállapodás értelmében hatályon kívül kell helyezni.
            
         
               (4)
            
            
               Ez a határozat nem alkalmazandó Izlandra és Liechtensteinre,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének I. fejezete a következőképpen módosul:
   
               1.
            
            
               A 3.2. rész a 39. pont (a Bizottság 2007/598/EK határozata) után a következő ponttal egészül ki:
               
                           „40.
                        
                        
                           
                              32007 R 1266: a Bizottság 2007. október 26-i 1266/2007/EK rendelete a kéknyelv-betegségre fogékony fajokhoz tartozó egyes állatok szállításának ellenőrzése, megfigyelése, felügyelete és korlátozása tekintetében a 2000/75/EK tanácsi irányelv végrehajtási szabályairól (HL L 283., 2007.10.27., 37. o.).
                           Ez a jogi aktus nem alkalmazandó Izlandra.”
                        
                     
         
               2.
            
            
               A 3.2. rész 33. pontjának (a Bizottság 2005/393/EK határozata) szövegét el kell hagyni.
            
         2. cikk
   Az 1266/2007/EK rendeletnek az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2008. április 26-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. április 25-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 154., 2008.6.12., 1. o.
   
      (2)  HL L 283., 2007.10.27., 37. o.
   
      (3)  HL L 130., 2005.5.24., 22. o.
   
      (4)  Alkotmányos követelmények fennállását nem jelezték.